2013.gada Noteikumi Nr.

Rīgā (prot. Nr. .§)

**Noteikumi par Pārtikas un veterinārā dienesta veikto valsts uzraudzības un kontroles darbību un sniegto maksas pakalpojumu samaksu**

Izdoti saskaņā ar

Pārtikas aprites uzraudzības likuma

21.1 panta devīto daļu,

Veterinārmedicīnas likuma 12.pantu un

53.panta pirmās daļas 5.punktu,

Dzīvnieku barības aprites likuma

3.panta ceturto daļu,

Likuma par budžetu un finanšu vadību

5.panta devīto daļu un

Farmācijas likuma 12.panta otro daļu

1. Noteikumi nosaka:

1.1. kārtību, kādā veicama samaksa par:

1.1.1. [Pārtikas aprites uzraudzības likumā](http://m.likumi.lv/doc.php?id=47184) noteiktajām valsts uzraudzības un kontroles darbībām;

1.1.2. [Veterinārmedicīnas likumā](http://m.likumi.lv/doc.php?id=20436) noteiktajām valsts uzraudzības un kontroles darbībām un veterināro kontroli;

1.1.3. [Farmācijas likumā](http://m.likumi.lv/doc.php?id=43127) noteiktajām darbībām;

1.2. kārtību, kādā sedz izdevumus, kas saistīti ar dzīvnieku barības apritē iesaistītā uzņēmuma atzīšanu;

1.3. Pārtikas un veterinārā dienesta sniegto maksas pakalpojumu veidus un cenrādi.

2. Pārtikas un veterinārais dienests (turpmāk – dienests) saskaņā ar Eiropas Parlamenta un Padomes 2004.gada 29.aprīļa Regulu (EK) Nr.[882/2004](http://eur-lex.europa.eu/LexUriServ/LexUriServ.do?uri=CONSLEG:2004R0882:20090807:LV:HTML) par oficiālo kontroli, ko veic, lai nodrošinātu atbilstības pārbaudi saistībā ar dzīvnieku barības un pārtikas aprites tiesību aktiem un dzīvnieku veselības un dzīvnieku labturības noteikumiem (turpmāk – Regula Nr.[882/2004](http://eur-lex.europa.eu/LexUriServ/LexUriServ.do?uri=CONSLEG:2004R0882:20090807:LV:HTML)), iekasē samaksu par:

2.1. dzīvu dzīvnieku un gaļas, tai skaitā gaļas produktu, mājputnu, medību dzīvnieku, trušu un saimniecībā audzētu medību dzīvnieku gaļas un blakusproduktu, dzīvnieku izcelsmes dzīvnieku barības un zvejniecības produktu valsts uzraudzību un kontroli, ja tie tiek importēti vai vesti tranzītā caur Eiropas Savienības dalībvalstīm;

2.2. valsts uzraudzības un kontroles darbībām un pakalpojumiem gaļas sadales uzņēmumos.

3. Maksu par valsts uzraudzības un kontroles darbībām un pakalpojumiem nosaka tādā apmērā, lai segtu dienesta izdevumus saskaņā ar Regulas Nr.[882/2004](http://eur-lex.europa.eu/LexUriServ/LexUriServ.do?uri=CONSLEG:2004R0882:20090807:LV:HTML) 27.panta 4.punktu un VI pielikumu.

4. Maksu par normatīvajos aktos noteiktajām valsts uzraudzības un kontroles darbībām dienests iekasē saskaņā ar šo noteikumu [1.pielikumu](http://m.likumi.lv/doc.php?id=223619#piel1), bet maksu par dienesta sniegtajiem maksas pakalpojumiem – saskaņā ar šo noteikumu [2.pielikumu](http://m.likumi.lv/doc.php?id=223619#piel2).

5. Maksu par valsts uzraudzības un kontroles darbībām preču un produktu robežkontrolē dienests iekasē saskaņā ar Regulas Nr.[882/2004](http://eur-lex.europa.eu/LexUriServ/LexUriServ.do?uri=CONSLEG:2004R0882:20090807:LV:HTML) V pielikumu un šo noteikumu [3.pielikumu](http://m.likumi.lv/doc.php?id=223619#piel3) atbilstoši preču neto svaram un kravu skaitam.

6. Regulas Nr.[882/2004](http://eur-lex.europa.eu/LexUriServ/LexUriServ.do?uri=CONSLEG:2004R0882:20090807:LV:HTML) 28.pantā noteikto maksu par oficiālo papildu kontroli dienests iekasē saskaņā ar šo noteikumu [4.pielikumu](http://m.likumi.lv/doc.php?id=223619#piel4).

7. Maksu par dienesta sniegtajiem maksas pakalpojumiem veterināro zāļu apritē dienests iekasē saskaņā ar šo noteikumu [5.pielikumu](http://m.likumi.lv/doc.php?id=223619#piel5).

8. Dienests, pamatojoties uz veterināro zāļu reģistrācijas apliecības turētāja (īpašnieka) iesniegumu, pieņem lēmumu par attiecīgā iesniedzēja atbrīvošanu no veterināro zāļu pēcreģistrācijas uzraudzības gada maksas, ja attiecīgo veterināro zāļu apgrozījums iepriekšējā kalendāra gadā nepārsniedz 2134,31 *euro*.

9. Maksu par šajos noteikumos minētajām valsts uzraudzības un kontroles darbībām un maksas pakalpojumiem pakalpojuma ņēmējs sedz:

9.1. dienestā, izmantojot maksājumu karti;

9.2. iemaksājot naudu dienesta kontā ar kredītiestādes vai tādas citas iestādes starpniecību, kurai ir tiesības veikt naudas pārskaitījumus.

10. Par šajos noteikumos minētajām valsts uzraudzības un kontroles darbībām un maksas pakalpojumiem pakalpojuma ņēmējs maksā saskaņā ar dienesta sagatavoto rēķinu.

11. Pamatojoties uz pakalpojuma ņēmēja iesniegumu, dienests ar pakalpojuma ņēmēju var vienoties par finanšu līdzekļu iemaksu dienesta kontā pirms valsts uzraudzības un kontroles darbību veikšanas un pakalpojumu sniegšanas un attiecīga rēķina saņemšanas.

12. Atzīt par spēku zaudējušiem Ministru kabineta 2010.gada 28.decembra noteikumus Nr.1231 „Noteikumi par Pārtikas un veterinārā dienesta veikto valsts uzraudzības un kontroles darbību un sniegto maksas pakalpojumu samaksu” (Latvijas Vēstnesis, 2010, 206.nr.; 2011, 111.nr.; 2012, 85.nr.; 2013, 147.nr.).

13. Skaidras naudas maksājumiem, kurus *Euro* ieviešanas kārtības likumā noteiktajā vienlaicīgas apgrozības periodā veic latos, piemēro Ministru kabineta 2010.gada 28.decembra noteikumus Nr.1231 „Noteikumi par Pārtikas un veterinārā dienesta veikto valsts uzraudzības un kontroles darbību un sniegto maksas pakalpojumu samaksu”.

14. Noteikumi stājas spēkā 2014.gada 1.janvārī.

Ministru prezidents V.Dombrovskis

Zemkopības ministre L.Straujuma

2013.09.19. 14:38

L.Gurecka

67027063, Linda.Gurecka@zm.gov.lv